
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 1896 

14 Σεπτεμβρίου 2007 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Καθορισμός για το έτος 2007 της υπέρβασης του 
ανώτατου ορίου ημερών εκτός έδρας μετα¬ 
κινήσεων που καθορίσθηκαν με τις υπ’ αριθμ. 
6496/2.4.2002 και 11312/14.5.2002 και 8930/20.7.2005 
αποφάσεις Γενικού Γραμματέα Περιφέρειας Ηπεί¬ 
ρου, Μηχανικών και Γεωτεχνικών, υπηρετούντων 
στις Νομαρχιακές Αυτοδιοικήσεις Άρτας - Θε¬ 
σπρωτίας - Ιωαννίνων - Πρέβεζας. 1 

Απαγόρευση Κυνηγίου όλων των θηραμάτων, για (3) 
τρία χρόνια, σε έκταση (4.100) τεσσάρων χιλιά¬ 
δων εκατό στρεμμάτων, περιφέρειας Δημ. Διαμ. 
Αμαράντου Δήμου Κόνιτσας, Νομού Ιωαννίνων.. 2 
Απαγόρευση Κυνηγίου όλων των θηραμάτων, για (3) 
τρία χρόνια, σε έκταση (6.840) έξι χιλιάδων οκτακό¬ 
σιων σαράντα στρεμμάτων, περιφέρειας Δημ. Διαμ. 
Δικορύφου, Μανασσή και Καλουτάς Δήμου Κεντρι¬ 
κού Ζαγορίου και Δημ. Διαμ. Περιβλέπτου και Κρα- 


νούλας Δήμου Περάματος Νομού Ιωαννίνων. 3 

ΑΠΟΦΑΣΕΙ Σ 

Αριθμ. 18133 (1) 


Καθορισμός για το έτος 2007 της υπέρβασης του ανω- 
τάτου ορίου ημερών εκτός έδρας μετακινήσεων 
που καθορίσθηκαν με τις υπ’ αριθμ. 6496/2.4.2002 
και 11312/14.5.2002 και 8930/20.7.2005 αποφάσεις Γε¬ 
νικού Γραμματέα Περιφέρειας Ηπείρου, Μηχανικών 
και Γεωτεχνικών, υπηρετούντων στις Νομαρχιακές 
Αυτοδιοικήσεις Αρτας - Θεσπρωτίας - Ιωαννίνων - 
Πρέβεζας. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΗΠΕΙΡΟΥ 

Έχοντας υπόψη: 

1. Τις διατάξεις του ν. 2503/1997 «Διοίκηση, οργάνωση, 
στελέχωση της Περιφέρειας, ρύθμιση θεμάτων για την 
τοπική αυτοδιοίκηση και άλλες διατάξεις». 

2. Τις διατάξεις του άρθρου 2 παρ. 3 του ν. 2685/1999 
«Κάλυψη δαπανών μετακινουμένων υπαλλήλων εντός 
και εκτός Επικράτειας και άλλες διατάξεις» όπως συ¬ 
μπληρώθηκαν με τις διατάξεις του άρθρου 25 παρ. 6 
του ν. 2738/1999. 


3. Ταυπ’αριθμ.18375/31.5.2000και2/29896/0022/18.5.2000 
έγγραφα των Υπουργείων Εσωτερικών, Δημόσιας Διοί¬ 
κησης και Αποκέντρωσης και Οικονομικών αντίστοιχα 
για την έκδοση από τους Γενικούς Γραμματείς των 
Περιφερειών της προβλεπόμενης απόφασης καθορι¬ 
σμού ανώτατου ορίου ημερών κίνησης εκτός έδρας 
για τους υπηρετούντες υπαλλήλους στους Ο.Τ.Α. Α' 
και Β' βαθμού. 

4. Το υπ’ αριθμ. 2/6509/0026/4.2.2004 έγγραφο του 
Υπουργείου Οικονομίας και Οικονομικών - Γ ενικό Λογι¬ 
στήριο του Κράτους «Καταβολή οδοιπορικών εξόδων». 

5. Το υπ’ αριθμ. 2/63029/0 022/18.1.2002 έγγραφο του 
Υπουργείου Οικονομικών - Γενικό Λογιστήριο του Κράτους 
«Υπέρβαση ανώτατου ορίου ημερών εκτός έδρας». 

6. Τις εν θέματι αποφάσεις μας, με τις οποίες καθο¬ 
ρίσθηκε ανώτατο όριο των επιτρεπομένων κατ’ έτος 
ημερών μετακίνησης εκτός έδρας των υπηρετούντων 
υπαλλήλων στις Νομαρχιακές Αυτοδιοικήσεις της Πε¬ 
ριφέρειας Ηπείρου. 

7. Τα σχετικά αιτήματα των Νομαρχιακών Αυτοδιοική¬ 
σεων της Περιφέρειας Ηπείρου τα οποία συνοδεύουν οι 
σχετικές βεβαιώσεις εξάντλησης του ανώτατου ορίου 
μετακινήσεων εκτός έδρας, αποφασίζουμε: 

Α. Ορίζουμε για το έτος 2007 την υπέρβαση του ανώ¬ 
τατου ορίου ημερών εκτός έδρας μετακινήσεων κατ’ 
έτος, που καθορίσθηκαν με τις υπ’ αριθμ. 6496/2.4.2002, 
11312/14.5.2002 και 8930/20.7.2005 αποφάσεις μας ως 
ακολούθως: 

α) για τους μηχανικούς, για τις ανάγκες ελέγχου και 
επίβλεψης μελετών και έργων κατά 55 ημέρες, 

β) για τους γεωτεχνικούς υπαλλήλους που μετακι¬ 
νούνται για την εφαρμογή προγραμμάτων και ελέγχων 
του Υπουργείου Αγροτικής Ανάπτυξης και Τροφίμων 
κατά 55 ημέρες. 

Β. Επιτρέπεται ο ετήσιος συμψηφισμός των κατά μήνα 
ημερών με ανώτατο όριο είκοσι (20) ημέρες το μήνα 
λόγω ιδιομορφίας των εργασιών που εκτελούν οι ανω¬ 
τέρω υπάλληλοι και οι οποίες δεν είναι δυνατόν να 
προγραμματισθούν εκ των προτέρων. 

Η δαπάνη για τις ανωτέρω μετακινήσεις ανέρχεται 
συνολικά στο ποσό των διακοσίων τριάντα χιλιάδων 
(230.000) ευρώ και θα βαρύνει τους προϋπολογισμούς 
των ως άνω Νομαρχιακών Αυτοδιοικήσεων ή των έργων 
και προγραμμάτων στα οποία έχει θεσπισθεί αντίστοιχη 
δαπάνη και τον Κ.Α 0711. 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Ιωάννινα, 6 Σεπτεμβρίου 2007 

Ο Γενικός Γραμματέας Περιφέρειας 
ΔΗΜΗΤΡΙΟΣ Γ. ΠΑΝΟΖΑΧΟΣ 

-♦- 

Αριθμ. 3009 (2) 

Απαγόρευση Κυνηγίου όλων των θηραμάτων, για (3) 
τρία χρόνια, σε έκταση (4.100) τεσσάρων χιλιάδων 
εκατό στρεμμάτων, περιφέρειας Δημ. Διαμ. Αμαρά- 
ντου Δήμου Κόνιτσας, Νομού Ιωαννίνων. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΗΠΕΙΡΟΥ 

Έχοντας υπόψη: 

1. Τις διατάξεις: 

5.1. Του ν. 2503/1997« Διοίκηση, Οργάνωση, Στελέχωση 
της Περιφέρειας κ,λ.π.». 

5.2. Του ν. 2647/1998 «Μεταβίβαση αρμοδιοτήτων στην 
Περιφέρεια». 

5.3. Του άρθρου 258 παρ. 5 του ν.δ. 86/1969 «Περί 
Δασικού Κώδικα», που προστέθηκε με την παρ. 3 του 
άρθρο 7 του ν. 177/1975 «περί αντικαταστάσεως και 
συμπληρώσεως διατάξεων τινών του ν.δ. 86/1969 του 
Δασικού Κώδικα». 

6. Την υπ’ αρίθμ. 414985/29.11.1985 (ΦΕΚ Β7757/18.12.1985) 
κοινή απόφαση, «Μέτρα διαχείρισης άγριας πτηνοπα¬ 
νίδας. 

7. Την υπ’ αριθμ. 78006/2538/1.7.1994 Δ/γή του Υπουρ¬ 
γείου Γεωργίας «Απαγορεύσεις κυνηγίου ορισμένου 
χρόνου». 

8. Την υπ’ αριθμ. 20538/27.9.2005 (ΦΕΚ Β' 1450/21.10.2005) 
απόφαση Γ εν. Γ ραμ. Περ. Ηπείρου «Μεταβίβαση αρμο¬ 
διοτήτων και παροχή εξουσιοδότησης υπογραφής απο¬ 
φάσεων, εγγράφων κ.λ.π. με εντολή Γ εν. Γ ραμ. Περ. Ηπεί¬ 
ρου στον Γενικό Δ/ντή, Επιθεωρητή Δασών και στους 
Δ/ντές Δασών και Προϊσταμένους Δασαρχείων». 

9. Το υπ’ αριθμ. 97650/4865/29.8.2007 έγγραφο του 
Υπ. Αγροτικής Ανάπτυξης και Τροφίμων «Απαγόρευση 
Θήρας και έκδοση Δ.Α.Δ. στις πληγείσες από πυρκαγιά 
περιοχές της χώρας». 

10. Την υπ’ αριθμ. 1828/31.8.2007 πρόταση του Δασαρ¬ 
χείου Κόνιτσας, για τριετή απαγόρευσης κυνηγίου στην 
περιοχή Δ.Δ. Αμαράντου Δήμου Κόνιτσας. 


11. Το γεγονός ότι η εν λόγω έκταση καταστράφηκε από 
πυρκαγιά που εξερράγη την 22.7.2007 και η πανίδα της 
περιοχής χρήζει περαιτέρω προστασίας, αποφασίζουμε: 

Απαγορεύουμε το κυνήγι όλων των θηραμάτων για (3) 
τρία χρόνια, σε έκταση (4.100) τεσσάρων χιλιάδων εκατό 
στρεμμάτων, περιοχής Δημ. Διαμ. Αμαράντου Δήμου 
Κόνιτσας, Νομού Ιωαννίνων, η οποία απεικονίζεται στο 
συνημμένο στην παρούσα χάρτη με κλίμακα 1: 50.000 
και της οποίας τα όρια έχουν ως ακολούθως: 

Αρχίζουν από τον επαρχιακό δρόμο Αμάραντος - 
Λουτρά Αμαράντου στο σημείο που ξεκινά ο δασικός 
δρόμος προς Αγία Τριάδα, ακολουθεί το δασικό δρό¬ 
μο μέχρι λίγο μετά την εκκλησία της Αγίας Τριάδας, 
όπου συναντά ανώνυμο ρέμα. Ακολουθεί το ρέμα με 
βορειοανατολική κατεύθυνση μέχρι που συναντά ανώ¬ 
νυμη ράχη, την οποία ακολουθεί μέχρι που συναντά 
τη ράχη Προφήτης Ηλίας. Στη συνέχεια ακολουθεί τη 
ράχη Προφήτης Ηλίας με κατεύθυνση βόρεια μέχρι 
που συναντά ανώνυμο ρέμα το οποίο ακολουθεί με 
ανατολική κατεύθυνση συναντά δασικό δρόμο μετά τα 
Λουτρά Αμαράντου και στη συνέχεια με νοτιοανατολική 
κατεύθυνση ακολουθεί το ρέμα που διέρχεται πλησί¬ 
ον της εκκλησίας Αγιος Ιωάννης και καταλήγει στο 
δασικό δρόμο. Ακολουθώντας το δασικό δρόμο προς 
θέση Αγιος Αθανάσιος συναντά τον επαρχιακό δρόμο 
Αμάραντος - Λουτρά Αμαράντου τον οποίο ακολουθεί 
και καταλήγει στο σημείο από όπου και άρχισε. 

Σκοπός της εν λόγω απαγορευτικής διάταξης είναι η 
προστασία και η ανάπτυξη του θηραματικού πλούτου 
και από τις διατάξεις της παρούσας δεν προκαλείται 
δαπάνη σε βάρος του Δημοσίου. 

Η τήρησή της ανατίθεται στους Δασικούς Υπαλλή¬ 
λους, Δημοτικούς και Κοινοτικούς Υπαλλήλους στην 
Ελληνική Αστυνομία και σε κάθε φιλόνομο πολίτη. 

Οι παραβάτες της παρούσας τιμωρούνται σύμφωνα 
με τις ισχύουσες περί Θήρας διατάξεις. 

Η απόφαση αυτή να δημοσιευθεί στην Εφημερίδα της 
Κυβερνήσεως, και ισχύει από την ημερομηνία δημο¬ 
σίευσής της και λήγει στις 31.7.2010. 

Ιωάννινα, 31 Αυγούστου 2007 

Με εντολή Γ ενικού Γ ραμματέα Περιφέρειας 
Ο Προϊστάμενος Διεύθυνσης 
ΧΑΡΙΛΑΟΣ ΨΑΡΟΒΑΣΙΛΗΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Αριθμ. 3004 (3) 

Απαγόρευση Κυνηγίου όλων των θηραμάτων, για (3) 
τρία χρόνια, σε έκταση (6.840) έξι χιλιάδων οκτακό¬ 
σιων σαράντα στρεμμάτων, περιφέρειας Δημ. Διαμ. 
Δικορύφου, Μανασσή και Καλουτάς Δήμου Κεντρι¬ 
κού Ζαγορίου και Δημ. Διαμ. Περιβλέπτου και Κρα- 
νούλας Δήμου Περάματος, Νομού Ιωαννίνων 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΗΠΕΙΡΟΥ 

Έχοντας υπόψη: 

I. Τις διατάξεις: 

5.1. Του ν. 2503/1997 «Διοίκηση, Οργάνωση, Στελέχωση 
της Περιφέρειας κ.λ.π.». 

5.2. Του ν. 2647/1998 «Μεταβίβαση αρμοδιοτήτων στην 
Περιφέρεια». 

5.3. Του άρθρου 258 παρ. 5 του ν.δ. 86/1969 «Περί 
Δασικού Κώδικα», που προστέθηκε με την παρ. 3 του 
άρθρου 7 του ν. 177/1975 «περί αντικαταστάσεως και 
συμπληρώσεως διατάξεων τινών του ν.δ. 86/1969 του 
Δασικού Κώδικα». 

6. Την υπ’ αριθμ. 414985/29.11.1985 (ΦΕΚ Β7757/18.12.1985) 
κοινή απόφαση, «Μέτρα διαχείρισης άγριας πτηνοπα¬ 
νίδας. 

7. Την υπ’ αριθμ. 78006/2538/1.7.1994 Δ/γή του Υπουρ¬ 
γείου Γεωργίας «Απαγορεύσεις κυνηγίου ορισμένου 
χρόνου». 

8. Την υπ’ αριθμ. 20538/27.9.2005 (ΦΕΚ Β' 1450/21.10.2005) 
απόφαση Γεν. Γραμ. Περ. Ηπείρου «Μεταβίβαση αρμο¬ 
διοτήτων και παροχή εξουσιοδότησης υπογραφής απο¬ 
φάσεων, εγγράφων κ.λ.π. με εντολή Γ εν. Γ ραμ. Περ. Ηπεί¬ 
ρου στον Γενικό Δ/ντή, Επιθεωρητή Δασών και στους 
Δ/ντές Δασών και Προϊσταμένους Δασαρχείων». 

9. Το υπ’ αριθμ. 97650/4865/29.8.2007 έγγραφο του 
Υπ. Αγροτικής Ανάπτυξης & Τροφίμων «Απαγόρευση 
Θήρας και έκδοση Δ.Α.Δ. στις πληγείσες από πυρκαγιά 
περιοχές της χώρας». 

10. Την υπ’ αριθμ. 6705/31.8.2007 πρόταση του Δασαρ¬ 
χείου Ιωαννίνων, για τριετή απαγόρευση κυνηγίου στην 
εις το θέμα αναφερόμενη έκταση. 

II. Το γεγονός ότι η εν λόγω έκταση καταστράφηκε 
από πυρκαγιά που εξερράγη την 23.8.2007 και η πανίδα 
της περιοχής χρήζει περαιτέρω προστασίας, αποφα¬ 
σίζουμε: 

Απαγορεύουμε το κυνήγι όλων των θηραμάτων για (3) 
τρία χρόνια, σε έκταση (6.840) έξι χιλιάδων οκτακόσιων 
σαράντα στρεμμάτων, περιοχής Δημ. Διαμ. Δικορύφου, 
Μανασσή και Καλουτάς Δήμου Κεντρικού Ζαγορίου και 
Δημ. Διαμ. Περιβλέπτου και Κρανούλας Δήμου Περάμα¬ 
τος, Νομού Ιωαννίνων, η οποία απεικονίζεται στο συ¬ 
νημμένο στην παρούσα χάρτη με κλίμακα 1: 50.000 και 
της οποίας τα όρια έχουν ως ακολούθως: 


Η οριογραμμή αρχίζει από επαρχιακό δρόμο Δικορύ- 
φου - Μανασσή στο ρέμα «Γκούβα», το οποίο ακολουθεί 
προς τα ανάντη μέχρι το σημείο διακλάδωσής του σε 
δύο μικρότερα ρέματα, από τα οποία ακολουθεί το 
προς Δυσμάς ρέμα «Μεγαλώνια» προς τα ανάντη μέχρι 
το σημείο στο οποίο συναντώνται οι δασικοί δρόμοι 
επί της κύριας κορυφογραμμής του όρους Μιτσικέλι 
με το δασόδρομο, που κατευθύνεται προς τον οικισμό 
του Δ.Δ. Δικορύφου και με το δασόδρομο που κατευ- 
θύνεται προς την Ιερά Μονή Παναγίας «Στούπενας», τον 
οποίο ακολουθεί προς την εν λόγω Μονή και ο οποίος 
διερχόμενος πάνω από τη Μονή συνεχίζει προς τα κα- 
τάντη μέχρι το σημείο της συνάντησής του με τη ράχη 
«Καρρά». Από τη ράχη «Καρρά» ακολουθεί δασόδρομο 
προς Ανατολάς, ο οποίος κατευθύνεται προς τη ρεματιά 
της θέσεως «Ποτίστρες» και ο οποίος φθάνοντας εκεί 
ανέρχεται ακολουθώντας πορεία πλησίον της ρεματιάς 
μέχρι να συναντήσει τη ράχη με την ονομασία «Μέγα 
Πλάι» την οποία ακολουθεί προς τα ανάντη μέχρι το 
κύριο ύψωμα της ράχης αυτής με την ίδια ονομασία. 
Από το σημείο αυτό ακολουθεί δευτερεύουσα ράχη 
ανώνυμη με ανατολική κατεύθυνση μέχρι το ύψωμα 
1614 με την ονομασία «Παννικά». Στη συνέχεια ακολου¬ 
θεί προς τα ανάντη κύρια ράχη του υψώματος αυτού 
μέχρι το υπάρχον στο τέλος της ράχης εικονοστάσι, 
από το οποίο στρέφεται με Βορειοδυτική κατεύθυνση 
ακολουθώντας δευτερεύουσα ράχη και φθάνει μέχρι τη 
συμβολή δύο μικρορεμάτων ενός ανωνύμου ρέματος, το 
οποίο ακολουθεί προς τα κατάντη μέχρι να συναντήσει 
υπάρχοντα δασόδρομο, τον οποίο ακολουθεί μέχρι να 
συναντήσει την επαρχιακή οδό Δικορύφου - Μανασσή. 
Από το σημείο αυτό ακολουθεί την εν λόγω οδό μέχρι 
να συναντήσει το ρέμα «Γκούβα», από όπου και η οριο- 
γραμμή άρχισε. 

Σκοπός της εν λόγω απαγορευτικής διάταξης είναι η 
προστασία και η ανάπτυξη του θηραματικού πλούτου 
και από τις διατάξεις της παρούσας δεν προκαλείται 
δαπάνη σε βάρος του Δημοσίου. 

Η τήρηση της ανατίθεται στους Δασικούς Υπαλλή¬ 
λους, Δημοτικούς και Κοινοτικούς Υπαλλήλους στην 
Ελληνική Αστυνομία και σε κάθε φιλόνομο πολίτη. 

Οι παραβάτες της παρούσας τιμωρούνται σύμφωνα 
με τις ισχύουσες περί Θήρας διατάξεις. 

Η απόφαση αυτή να δημοσιευθεί στην Εφημερίδα της 
Κυβερνήσεως και ισχύει από την ημερομηνία δημοσίευ¬ 
σής της και λήγει στις 31.7.2010. 

Ιωάννινα, 31 Αυγούστου 2007 

Με εντολή Γ ενικού Γ ραμματέα Περιφέρειας 
Ο Προϊστάμενος Διεύθυνσης 
ΧΑΡΙΛΑΟΣ ΨΑΡΟΒΑΣΙΛΗΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΠΕΡΙΦΕΡΕΙΑΚΑ ΓΡΑΦΕΙΑ ΠΩΛΗΣΗΣ Φ.Ε.Κ. 

ΘΕΣΣΑΛΟΝΙΚΗ - Βασ. Όλγας 227 

23104 23956 

ΛΑΡΙΣΑ - Διοικητήριο 

2410 597449 

ΠΕΙΡΑΙΑΣ - Ευριπίδου 63 

210 4135228 

ΚΕΡΚΥΡΑ - Σαμαρά 13 

26610 89122 

ΠΑΤΡΑ - Κορίνθου 327 

2610 638109 

ΗΡΑΚΛΕΙΟ - Πεδιάδος 2 

2810 300781 

ΙΩΑΝΝΙΝΑ - Διοικητήριο 

26510 87215 

ΜΥΤΙΛΗΝΗ - Πλ. Κωνσταντινουπόλεως 1 

22510 46654 

ΚΟΜΟΤΗΝΗ - Δημοκρατίας 1 

25310 22858 




ΤΙΜΗ ΠΩΛΗΣΗΣ ΦΥΛΛΩΝ ΤΗΣ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


Σε έντυπη υοοιρή 

• Για τα Φ.Ε.Κ. από 1 μέχρι 16 σελίδες σε 1 €, προσαυξανόμενη κατά 0,20 € για κάθε επιπλέον οκτασέλιδο ή μέρος αυτού. 

• Για τα φωτοαντίγραφα Φ.Ε.Κ. σε 0,15 € ανά σελίδα. 

Σε υοοιριί ΡΥΡ/ΟΡ 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α' 

150 € 

40 € 

15 € 

Β' 

300 € 

80 € 

30 € 

Γ' 

50 € 

- 

- 

Υ.Ο.Δ.Δ. 

50 € 

- 

- 

Δ' 

110 € 

30 € 

- 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α.Α.Π. 

110 € 

30 € 

- 

Ε.Β.Ι. 

100 € 

- 

- 

Α.Ε.Δ. 

5 € 

- 

- 

Δ.Δ.Σ. 

200 € 

- 

20 € 

Α.Ε. - Ε.Π.Ε. και Γ.Ε.ΜΗ. 

- 

- 

100 € 


• Η τιμή πώλησης μεμονωμένων Φ.Ε.Κ. σε μορφή εά-ΓΟίπ από εκείνα που διατίθενται σε ψηφιακή μορφή και μέχρι 100 σελίδες, σε 5 € προσαυξανόμενη κατά 1 ί ανά 50 σελίδες. 

• Η τιμή πώλησης σε μορφή σά-ΓΟπη/άνά, δημοσιευμάτων μιας εταιρείας στο τεύχος Α.Ε.-Ε.Π.Ε. και Γ.Ε.ΜΗ. σε 5 ί ανά έτος. 

ΠΑΡΑΓΓΕΛΙΑ ΚΑΙ ΑΠΟΣΤΟΛΗ Φ.Ε.Κ.; Τηλεφωνικά: 210 4071010 ■ Ιαχ: 210 4071010 · ίηΙθπίΒΐ: Ηίΐρ=//νννννν.θΐ· 9 Γ 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Έντυπη μορφή 

Ψηφιακή Μορφή 

Α.Ε.Δ. 

10 € 

Δωρεάν 

Α.Ε. - Ε.Π.Ε. και Γ.Ε.ΜΗ. 

2.250 € 

645 € 

Δ.Δ.Σ. 

225 € 

95 € 

Α.Σ.Ε.Π. 

70€ 

Δωρεάν 

Ο.Π.Κ. 

- 

Δωρεάν 

Α'+ Β'+ Δ' + Α.Α.Π. 

- 

450 € 


Τεύχος 

Έντυπη μορφή 

Ψηφιακή Μορφή 

Α' 

225 € 

190 € 

Β' 

320 € 

225 € 

Γ' 

65 € 

Δωρεάν 

Υ.Ο.Δ.Δ. 

65 € 

Δωρεάν 

Δ' 

160 € 

80 € 

Α.Α.Π. 

160 € 

80 € 

Ε.Β.Ι. 

65 € 

33 € 


* Το τεύχος Α.Σ.Ε.Π. (έντυπη μορφή) θα αποστέλλεται σε συνδρομητές ταχυδρομικά, με την επιβάρυνση των 70 €, ποσό το οποίο αφορά τα ταχυδρομικά έξοδα. 

* Για την παροχή πρόσβασης μέσω διαδικτύου σε Φ.Ε.Κ. προηγουμένων ετών και συγκεκριμένα στα τεύχη: α) Α, Β, Δ, Α.Α.Π, Ε.Β.Ι. και Δ.Δ.Σ., η τιμή προσαυξάνεται, 
πέραν του ποσού της ετήσιας συνδρομής του 2007, κατά 40 € ανά έτος και ανά τεύχος και β) για το τεύχος Α.Ε.-Ε.Π.Ε. & Γ.Ε.ΜΗ, κατά 60 ί ανά έτος παλαιότητας. 

* Η καταβολή γίνεται σε όλες τις Δημόσιες Οικονομικές Υπηρεσίες (Δ.Ο.Υ.). Το πρωτότυπο διπλότυπο (έγγραφο αριθμ. πρωτ. 9067/28.2.2005 2η Υπηρεσία 
Επιτρόπου Ελεγκτικού Συνεδρίου) με φροντίδα των ενδιαφερομένων, πρέπει να αποστέλλεται ή να κατατίθεται στο Εθνικό Τυπογραφείο (Καποδιστρίου 34, 
Τ.Κ. 104 32 Αθήνα). 

* Σημειώνεται ότι φωτοαντίγραφα διπλοτύπων, ταχυδρομικές Επιταγές για την εξόφληση της συνδρομής, δεν γίνονται δεκτά και θα επιστρέφονται. 

* Οι οργανισμοί τοπικής αυτοδιοίκησης, τα νομικά πρόσωπα δημοσίου δικαίου, τα μέλη της Ένωσης Ιδιοκτητών Ημερησίου Τύπου Αθηνών και Επαρχίας, οι τηλεο¬ 
πτικοί και ραδιοφωνικοί σταθμοί, η Ε.Σ.Η.Ε.Α, τα τριτοβάθμια συνδικαλιστικά Οργανα και οι τριτοβάθμιες επαγγελματικές ενώσεις δικαιούνται έκπτωσης πενήντα 
τοις εκατό (50%) επί της ετήσιας συνδρομής (τρέχον έτος + παλαιότητα). 

* Το ποσό υπέρ Τ.Α.Π.Ε.Τ. [5% επί του ποσού συνδρομής (τρέχον έτος + παλαιότητα)], καταβάλλεται ολόκληρο (Κ.Α.Ε. 3512) και υπολογίζεται πριν την έκπτωση. 

* Στην Ταχυδρομική συνδρομή του τεύχους Α.Σ.Ε.Π. δεν γίνεται έκπτωση. 


Πληροφορίες για δημοσιεύματα που καταχωρούνται στα Φ.Ε.Κ. στο τηλ.: 210 5279000. 

Φωτοαντίγραφα παλαιών Φ.Ε.Κ.: Μάρνη 8 τηλ.; 210 8220885, 210 8222924,210 5279050. 

Οι πολίτες έχουν τη δυνατότητα ελεύθερης ανάγνωσης των δημοσιευμάτων που καταχωρούνται σε όλα τα τεύχη της Εφημερίδας της 
Κυβερνήσεως πλην εκείνων που καταχωρούνται στο τεύχος Α.Ε.-Ε.Π.Ε και Γ.Ε.ΜΗ., από την ιστοσελίδα του Εθνικού Τυπογραφείου (νννννν.θΐ. 91 ·)· 


Οι υπηρεσίες εξυπηρέτησης πολιτών λειτουργούν καθημερινά από 08:00 μέχρι 13:00 





ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

*0201896140907000 



ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΗΛ. 210 52 79 000 * ΡΑΧ 210 52 21 004 

